Kojai

Kojai – viena iš septynių šiaurės albanų genčių, gyvenančių Malesijoje (Albanija ir rytų Juodkalnija). Kojai yra albanų katalikų gentis, dar vadinama Koja e Kuçit. Kuçit nurodo, kad gentis susijusi su Kučio kalnu. Kojų genties žmonės yra kilę iš Kelmendo genties.

Serbiškai ir juodkalniškai kojas vyras vadinamas kojan, o kojė moteris – kojane.

Kojai kartu su kitais albanais krikščionimis ir slavais šimtus metų kovojo prieš osmanų okupaciją, stengėsi išlaikyti katalikišką tapatumą. Kojas Pretash Zeka Ulaj buvo vienas iš Malesijos pajėgų vadų, 1911 m. vadovavusių Dečičo mūšyje, kartu su garsiuoju hotu Ded Gjo Luli. Dokë Preci Krcaj, Cakë Uci Ivanaj, Gjeto Toma Kolcaj, Tomë Uci Ivanaj, Kolë Doka Marashaj, Marash Leca Gjokaj ir Gjeto Gjeka Ivanaj, žuvę Dečičo mūšyje, vadinami Septyniais kojų didvyriais.

Kojų genties pavardės 
 Ulaj (serbiškas variantas – Uljaj ar Ul(j)ević) – genties vėliavininkai. Kilę iš Vukël gyvenvietės šiaurės Albanijojue. Jų giminaičiai yra Ahmetajt / Ahmetovići, Bruçajt / Bručevići, Çelajt / Čelići, Goçaj / Gočević, Gjonbalajt / Đonbalići, Lekajt / Lekovići, Selimajt / Selimovići, Qosajt / Ćosovići, Vuçetajt / Vučetovići (visi gyvena Plavo ir Gusinės apylinkėse).
 Kolçaj (serbiškas variantas – Koljčević) – kilę iš Marashajt / Maraševići.
 Nucullaj (serbiškas variantas – Nuculović) – Nikajt/Nikići ir Pajajt/Pajovići yra šios giminės atšaka.
 Marashaj (serbiškas variantas – Marašević)
 Ivanaj (serbiškas variantas – Ivan(ov)ić) – dalis jų palikuonių persikėlė į Plavą ir Gusinę.
 Lucaj (serbiškas variantas – L(j)ucević, Ljucović)
 Krcaj (serbiškas variantas – Krcić) – Gorvokaj / Gorvoković klano atšaka. Dalis persikėlė į Plavą ir Gusinę.
 Gjokaj (serbiškas variantas – Đokić)
 Gjeloshaj (serbiškas variantas – Đelošević)
 Gorvokaj – šio kalno atšaka yra Krcaj / Krcić klanas
 Nikaj (serbiškas variantas – Nikić) – Nucullaj / Nuculović klano atšaka.

Juodkalnijos gentys ir klanai